
ODLOČITVE REPUBLIKE SLOVENIJE

V ZVEZI Z ZADEVAMI EVROPSKE UNIJE

PREDLOG ZA OBRAVNAVO

I.

1. Zadeva EU: 

Naslov dokumenta v slovenskem jeziku: Predlog sklepa Sveta o podpisu Okvirnega sporazuma o partnerstvu in sodelovanju med Evropsko unijo in njenimi državami članicami na eni strani ter Vlado Malezije na drugi strani v imenu Evropske unije
Naslov dokumenta v delovnem jeziku EU: Proposal for a Council Decision on the signing, on behalf of the European Union, of the Framework Agreement on Partnership and Cooperation between the European Union and its Member States, of the one part, and the Government of Malaysia, of the other part
Datum dokumenta: 01.08.2022
Številka dokumenta: 11712/22 
Medinstitucionalna oznaka: 2022/0222(NLE)
Pri izdelavi predloga stališča so upoštevane še različice in priloge dokumenta EU: 

2. Vrsta odločitve RS: Stališče Republike Slovenije
3. Postopek sprejemanja zadeve EU v institucijah EU:

Postopek: Drugo - . 
Faza sprejemanja: Usklajeno znotraj delovne skupine COASI  
4. Pristojni organ EU: 

Svet  EU v sestavi: FAC - Svet EU za zunanje odnose 

Delovno telo Sveta EU: C.17 - Delovna skupina za Azijo in Oceanijo
5. Organ, pristojen za dokončen sprejem stališča RS:
  Državni zbor
6. Pravna podlaga za obravnavo v Državnem zboru: 
 Vlada Republike Slovenije pošlje predlog stališča Republike Slovenije v odločanje Državnemu zboru Republike Slovenije v skladu s prvim odstavkom 4. člena Zakona o sodelovanju med državnim zborom in vlado v zadevah Evropske unije in tretjim odstavkom 88. člena Zakona o zunanjih zadevah (ZZZ-1). 
Pri delu v Državnem zboru bodo sodelovali:  Tanja Fajon Samuel Žbogar
7. Roki:

Predviden čas pričetka obravnave zadeve EU v institucijah EU: 07.09.2022
Predviden čas sprejema zadeve EU v institucijah EU: Na CRP predvidoma 5.10., na Svetu EU predvidoma 13.10., podpis ob robu ASEM 14.12.
Rok za odziv organa: 23.08.2022
Rok za obravnavo na seji Vlade in njenih odborih: 28.09.2022
Rok za obravnavo predloga stališča RS v DZ: 13.10.2022

Predlog z obrazložitvijo za skrajšanje oziroma podaljšanje rokov: 
8. Organ, odgovoren za pripravo predloga stališča RS:

Organ: Ministrstvo za zunanje zadeve
Kontaktne osebe organa: Jasna Lhotka, Leon Marc
9. Delovna skupina Vlade, organizirana za posamezno področje zadev EU: 
DS02 - Zunanji odnosi 

vodilni organ: MZZ - Ministrstvo za zunanje zadeve

vodja delovne skupine: Mateja Norčič-Štamcar
Delovna skupina je predlog stališča RS obravnavala:  Ne
10. Predlog stališča RS je usklajen z organi:

Organ: Ministrstvo za delo, družino, socialne zadeve in enake možnosti, Ministrstvo za finance, Ministrstvo za gospodarski razvoj in tehnologijo, Ministrstvo za izobraževanje, znanost in šport, Ministrstvo za javno upravo, Ministrstvo za kulturo, Ministrstvo za kmetijstvo, gozdarstvo in prehrano, Ministrstvo za notranje zadeve, Ministrstvo za obrambo, Ministrstvo za okolje in prostor, Ministrstvo za pravosodje, Ministrstvo za zdravje, Ministrstvo za infrastrukturo, Ministrstvo za zunanje zadeve
Kontaktna oseba organa: Edita Samsa, Tamara Evđenić, Matej Trpin
11. O predlogu stališča RS je bilo opravljeno posvetovanje z: 

12. Zahteva za obravnavo: na seji Vlade, na seji Odbora za državno ureditev in javne zadeve
	Tanja Fajon

MINISTRICA


II.

PREDLOG

STALIŠČE RS
Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep
A)

Republika Slovenija je sprejela (določila predlog)
Stališče Republike Slovenije
Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi predlog sklepa Sveta o podpisu Okvirnega sporazuma o partnerstvu in sodelovanju med Evropsko unijo in njenimi državami članicami na eni strani ter vlado Malezije na drugi strani v imenu Evropske unije - 11712/22 , ki se glasi:

1. Republika Slovenija podpira predlog sklepa Sveta o podpisu Okvirnega sporazuma o partnerstvu in sodelovanju med Evropsko unijo in njenimi državami članicami na eni strani ter vlado Malezije na drugi strani v imenu Evropske unije. 

2. Za podpis Okvirnega sporazuma o partnerstvu in sodelovanju med Evropsko unijo in njenimi državami članicami na eni strani ter vlado Malezije na drugi strani v imenu Evropske unije se pooblasti stalnega predstavnika Republike Slovenije pri Evropski uniji veleposlanika Iztoka Jarca. Okvirni sporazum bo predvidoma podpisan ob robu vrha EU-ASEAN 14. decembra 2022.

3. Vlada Republike Slovenije na podlagi prvega odstavka 4. člena Zakona o sodelovanju med državnim zborom in vlado v zadevah Evropske unije (Uradni list, št. 34/04) pošilja v odločanje predlog stališča Državnemu zboru Republike Slovenije.
B) (Za zakonodajne akte in odločitve politične narave)

POGLAVITNE REŠITVE IN CILJI PREDLOGA ZADEVE EU: 
Sporazum o partnerstvu in sodelovanju je prvi dvostranski sporazum med EU in Malezijo ter nadomešča veljavni pravni okvir Sporazuma o sodelovanju med Evropsko gospodarsko skupnostjo in državami članicami Združenja držav jugovzhodne Azije iz leta 1980.

Sporazum o partnerstvu in sodelovanju vsebuje pravno zavezujoče zaveze, ki so osrednji del zunanje politike EU, vključno z določbami o človekovih pravicah, neširjenju orožja, boju proti terorizmu, Mednarodnem kazenskem sodišču, migracijah in obdavčevanju.

Sporazum o partnerstvu in sodelovanju znatno razširja obseg skupnega delovanja na gospodarskem in trgovinskem področju ter na področju pravosodja in notranjih zadev. Sporazum krepi sodelovanje na veliko področjih politik, kot so človekove pravice, neširjenje orožja za množično uničevanje, boj proti terorizmu, boj proti korupciji in organiziranemu kriminalu, trgovina, migracije, okolje, energija, podnebne spremembe, promet, znanost in tehnologija, zaposlovanje in socialne zadeve, izobraževanje, kmetijstvo, kultura itd. Prav tako vsebuje določbe za zaščito finančnih interesov EU. Sporazum o partnerstvu in sodelovanju vsebuje poglavje o trgovinskem sodelovanju, ki bo pomembno prispeval k zaključku pogajanj o sporazumu o prosti trgovini.

S političnega vidika je sporazum o partnerstvu in sodelovanju z Malezijo pomemben korak h krepitvi vloge EU v jugovzhodni Aziji na podlagi skupnih vrednot, kot so demokracija in človekove pravice. Utira pot krepitvi političnega, regionalnega in globalnega sodelovanja med podobno mislečimi partnerji. Izvajanje sporazuma bo vključevalo tudi  praktične koristi za obe strani, ki bodo podlaga za spodbujanje širših političnih in gospodarskih interesov EU.

Na podlagi sporazuma bo ustanovljen skupni odbor, ki bo spremljal razvoj dvostranskih odnosov med pogodbenicama. Sporazum vključuje klavzulo o neizvajanju, ki določa možnost začasne prekinitve njegove uporabe zaradi kršitve bistvenih določb sporazuma.

Svet je novembra 2004 pooblastil Komisijo za pogajanja o posameznih okvirnih sporazumih o partnerstvu in sodelovanju (v nadaljnjem besedilu: Sporazum o partnerstvu in sodelovanju) s Tajsko, Indonezijo, Singapurjem, Filipini, Malezijo in Brunejem. Pogajanja z Malezijo so se začela februarja 2011, potem ko sta se oktobra 2010 predsednik Komisije José Manuel Barroso in predsednik vlade Najib Razak dogovorila o začetku pogajanj. Pogajanja so se zaključila 12. decembra 2015 po 11. krogu pogajanj. Obe strani sta parafirali Sporazum o partnerstvu in sodelovanju 6. aprila 2016 v mestu Putrajaya.

Visoka predstavnica in Komisija sta 5. avgusta 2016 Svetu predložila skupna predloga sklepov Sveta o podpisu in sklenitvi Sporazuma o partnerstvu in sodelovanju v obliki sporazuma med Evropsko unijo in Malezijo („ki zadeva samo EU“). Države članice so se sicer strinjale z vsebino Sporazuma, vendar so v Delovni skupini za Azijo/Oceanijo soglasno sprejele mnenje, da bi bilo treba Sporazum skleniti in podpisati kot „mešan“ sporazum. To stališče je bilo formalno potrjeno na seji Coreperja 17. marca 2017, ki je Komisijo in visoko predstavnico pozval, naj pregledata predlog ter pri tem ustrezno upoštevata mešano obliko in začasno uporabo. O spremembi oblike Sporazuma o partnerstvu in sodelovanju v „mešano“ in vključitvi novih določb o začasni uporabi ter opredelitvi pogodbenic, da se odraža njegova mešana oblika, je nato potekala razprava z malezijsko stranjo, na podlagi katere je bil dosežen načelen dogovor.

Visoka predstavnica in Komisija sta 4. julija 2018 Svetu predložili nov skupni predlog sklepa Sveta o podpisu okvirnega sporazuma (kot mešanega sporazuma) in njegovi začasni uporabi. 

Vlada Republike Slovenije je na 266. dopisni seji dne 14. 8. 2018 določila Predlog stališča Republike Slovenije do Skupnega predloga sklepa Sveta o podpisu Sporazuma o partnerstvu in sodelovanju med Evropsko unijo in njenimi državami članicami na eni strani ter Vlado Malezije na drugi strani v imenu Evropske unije in o njegovi začasni uporabi in ga skupaj s pripadajočimi dokumenti objavljila na EU portalu v zadevi številka 540806-46/2018. 

Postopek je bil v skladu z drugim odstavkom 4. člena Zakona o sodelovanju med Državnim zborom in vlado v zadevah Evropske unije zaključen brez obravnave v Državnem zboru. 

Čeprav se je Malezija strinjala, da se sklene mešani Sporazum, pa ni želela njegove začasne uporabe. Države članice so se na seji Coreperja 3. aprila 2019 uradno strinjale, da se Sporazum o partnerstvu in sodelovanju ne uporablja začasno, nato pa je bil z malezijskimi pogajalci dosežen načelni dogovor z uporabo parafiranega sporazuma iz leta 2016 z vstavitvijo nove opredelitve pogodbenic, ki odraža mešanost.

Novi predlog Komisije je nastal po izmenjavi dopisov med glavnima pogajalcema, v katerih je pojasnjeno, da Vlada Malezije podpiše Sporazum v imenu Malezije kot celote, kar pomeni tako zvezno kot državno raven. Vlada Malezije bi s podpisom izrazila namero, da bo Sporazum zavezoval celotno Malezijo, vključno z zveznima državama Sabah in Sarawak. Po začetku veljavnosti Sporazuma, kot je navedeno v členu 58 Sporazuma, bi bil Sporazum zavezujoč za Malezijo kot celoto. 

Ta predlog je pravni instrument, ki omogoča podpis sporazuma kot mešanega sporazuma brez začasne uporabe.
OCENA VPLIVOV IN POSLEDIC PREDLOGA ZADEVE EU: 
Vpliv na pravni red

Ni vpliva na pravni red.

Posledice za proračun

Ni vpliva.
Vpliv na gospodarstvo

Ni vpliva.
Vpliv na javno upravo

Ni vpliva.
Vpliv na okolje

Ni vpliva.
Drugo

Ni drugih vplivov.
C)

Predstavniki RS, ki bodo zastopali stališče RS v institucijah EU: 
Tanja Fajon, Iztok Jarc

